《琴操十一首 其一 龟山操》
明代·胡应麟

龟之峻嶒兮望鲁之疆。龟之凭陵兮蔽鲁之邦。迟迟余行兮载贽于筐。余怀以怦怦兮胡为去父母之乡。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。